SET บ่ายพุ่ง 11 จุด รับแรงซื้อหุ้นบิ๊กแคป-ฟันด์โฟลว์ไหลเข้า
SET บ่ายพุ่ง 11 จุด รับแรงซื้อหุ้นบิ๊กแคป-ฟันด์โฟลว์ไหลเข้า หวังศก.ไทยฟื้นหลังยอดผู้ติดเชื้อ Covid-19 ทรงตัว และคลายกังวลเฟดยันขึ้นดอกเบี้ยเพื่อสกัดเงินเฟ้อแต่จะไม่ให้กระทบการเติบโตของเศรษฐกิจ
12 ม.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 15:21 น. อยู่ที่ 1,678.05 จุด เพิ่มขึ้น 10.93 จุด หรือ 0.66% สูงสุดที่ 1,680.24 จุด ต่ำสุดที่ 1,673.00 จุด มูลค่าการซื้อขาย 6.31 หมื่นล้านบาท
บล.กรุงศรี ระบุในบทวิเคราะห์วันนี้ (12 ม.ค.2565) ว่า คาด SET ปรับตัวขึ้นแนวต้าน 1,675-1,680 จุด ตามราคาน้ำมันดิบที่พุ่งขึ้นยืนเหนือ 81 เหรียญต่อบาร์เรล ซึ่งเป็นบวกต่อกลุ่มพลังงาน ประกอบแรงหนุน Fund flow ที่ไหลเข้าต่อเนื่องตามความคาดหวังเศรษฐกิจไทยฟื้นตัวได้ดีหลังยอดผู้ติดเชื้อ Covid-19 ทรงตัว อย่างไรก็ตามอาจมีแรงขายลดความเสี่ยงก่อนประกาศตัวเลขเงินเฟ้อสหรัฐ (CPI) ในวันนี้ ประกอบกับแนวต้านทางเทคนิคสลับกดดัน
ด้านบล.ฟินันเซีย ไซรัส ระบุในบทวิเคราะห์วันนี้ (12 ม.ค.2565) ว่า แนวโน้มตลาดคาด SET Index แกว่งตัวในแดนบวกกรอบ 1,660-1,675 จุด จากบรรยากาศการลงทุนที่ผ่อนคลายขึ้นและเม็ดเงินกลับเข้าซื้อสินทรัพย์เสี่ยงระยะสั้นหลังถ้อยแถลงของประธาน FED ต่อหน้าคณะกรรมาธิการธนาคารประจำวุฒิสภาระบุว่า FED พร้อมปรับขึ้นดอกเบี้ยเพื่อสกัดเงินเฟ้อแต่จะไม่ให้กระทบการเติบโตของเศรษฐกิจส่วนการระบาดของโอมิครอนในประเทศภาพรวมยังไม่ได้ส่งผลลบอย่างมีนัยยะเนื่องจากโอกาสต่ำที่จะ Lockdown กลยุทธ์ยังแนะนำ “ถือลงทุน” ต่อเนื่องส่วนที่สะสมระดับ1,600 จุด หรือต่ำกว่า